пазара. Те се определят като безперспективни предприятия, които години наред трупат загуби и не разполагат с достатъчно активи за намаляване на дълга, като непрекъснато разчитат на банкови заеми и други методи. В плана се отбелязва, че предприятията, които не разполагат с достатъчно активи за намаляване на дълга или просрочват плащанията по него, трябва да пристъпят към обявяване на фалит или да се преустроят.
 (258)
 Наред с това в конкретните насоки относно финансовата подкрепа и намаляването на свръхкапацитета, които бяха разгледани в раздел 3.4.1.1 по-горе, се прави разграничение между „добри“ и „лоши“ дружества — добри са големите промишлени групировки, които изпълняват националната промишлена политика, а лоши са по-малките дружества с „остарели производствени мощности“, които не се вписват в подпомаганите от държавата категории.
 (259)
 Тъй като всички изброени по-горе документи (планът от 2009 г., 12-ият и 13-ият петгодишен план и съответните планове за стоманодобивната промишленост) са публикувани от Държавния съвет, може да се приеме, че техен инициатор е правителството на КНР.
 3.5.2. Конкретно съдържание на фактическата гаранция
 (260)
 След това Комисията анализира точното съдържание на фактическата гаранция, за която се твърди в жалбата. Не беше констатирана обща неписана мярка с универсален обхват, която има за цел да се спасят всички стоманодобивни предприятия в КНР. Вместо това във всички документи, които бяха разгледани в предходния раздел, се прави разграничение между „добри“ и „лоши“ дружества — добри са големите промишлени групировки, които изпълняват националната промишлена политика, а лоши са по-малките дружества с „остарели производствени мощности“, които не се вписват в подпомаганите от държавата категории. Следователно дори да се приеме, че подобна неписана фактическа гаранция изобщо съществува, тя би се прилагала само за националните първенци от първата категория дружества.
 3.5.3. Общо и бъдещо прилагане на фактическата гаранция
 (261)
 След това Комисията се опита да установи дали подобна неписана гаранция е с общо и бъдещо приложение.
 (262)
 Въздействието на тази държавна политика е описано в публикуван неотдавна изследователски доклад на Националната академия за стратегическо развитие към Китайския народен университет (37), в който се разглеждат предприятията зомби. Според доклада през 2013 г. към тази категория спадат 51 % от стоманодобивните предприятия в КНР, чиито акции се търгуват на борсата. От гледна точка на собствеността най-много такива предприятия са държавна или колективна собственост. По възраст и големина най-голям е делът на старите големи и средни предприятия. В доклада се анализират причините за съществуването на толкова много предприятия зомби в определени отрасли, като изводът е, че органите на местната власт постоянно подпомагат предприятия на ръба на фалита и поддържат статуквото с помощта на субсидии и заеми. Колкото повече субсидии получава дадено дружество, особено ако е държавно предприятие, толкова по-голяма е вероятността да се превърне в предприятие зомби.
 (263)
 Освен това ако правителството набележи даден промишлен отрасъл — като стоманодобива — за оказване на ключова подкрепа, органите на местната власт веднага започват да го подпомагат, като по този начин се създава свръхкапацитет и се раждат нови дружества зомби. Тогава правителството се опитва да намали броя им, като насърчава сливанията и придобиването от по-големи предприятия. В доклада се потвърждава, че според